༈ཡང་གསང་ཟབ་མོའི་ཚེ་སྒྲུབ་སྙིང་པོ་གསལ་བ་ཞེས་བྱ་བ་བཞུགས་སོ། ཡང་གསང་ཟབ་མོའི་ཚེ་སྒྲུབ་ནི། སྐྱབས་སེམས་སྔོན་དུ་སོང་ནས། རང་ཉིད་ཚེ་དཔག་མེད་སྐུ་མདོག་དམར་པོ། ལོངས་སྐུ་རྒྱན་ཅན་མཉམ་གཞག་གི་སྟོང་དུ་ཚེ་བུམ་འཛིན་པ། རྡོ་རྗེ་སྐྱིལ་ཀྲུང་པདྨ་ཉི་ཟླའི་གདན་དང་བཅས་པའི་གནས་གསུམ་དུ་ཨོཾ་ཨཱཿཧཱུཾ་གསུམ་དང་། ཐུགས་ཀར་ཟླ་བའི་དབུས་སུ་ཧྲཱིཿལ་སྔགས་ཀྱིས་བསྐོར་བ་དམིགས་པ་ལས་འོད་ཟེར་འཕྲོས། རྟེན་གཡོའི་ཚེ་དང་བསོད་ནམས་དཔལ་འབྱོར་ལོངས་སྤྱོད་བྱིན་རླབས་དངོས་གྲུབ་ཐམས་ཅད་ཡེ་ཤེས་ཀྱི་བདུད་རྩིའི་རྣམ་པར་སྤྱན་དྲངས། སྔགས་འཁོར་ས་བོན་དང་བཅས་པ་ལ་ཐིམ་ཞིང་། བདུད་རྩིའི་རྒྱུན་བབ། ལུས་ཐམས་ཅད་བདུད་རྩི་དཀར་ལ་དམར་བའི་མདངས་ཅན་གྱིས་གང་བས་གཟི་བརྗིད་བཀྲག་མདངས་དང་ལྡན་པར་མོས་ལ། ཨོཾ་བཛྲ་རཏྣ་ཨ་ཡུ་ཥེ་ཧཱུཾ་བྷྲཱུྃ། ཚེ་བྷྲཱུྃ། གཡུ་བྷྲཱུྃ། ཎི་བྷྲཱུྃ། བནྡྷ་བྷྲཱུྃ། ཨ་ཡུ་ཛྙཱ་ན་བྷྲཱུྃ། ཨ་མ་ར་ཎི་ཛི་ཝན་ཏཱ་ཡེ་སིདྡྷི་ཕ་ལ་ཧཱུཾ་ཨ། ཞེས་ཞག་བདུན་སོགས་སུ་བསྙེན་པས། ཚེའི་མཚན་མ་མཐོང་བར་ཡིད་ཆེས་སོ། ། ཐུན་མཚམས་སུ་མཆོད་ཅིང་བསྟོད་ལ། དཀར་གསུམ་མངར་གསུམ་གྱི་གཏོར་མ། ཨ་ཀ་རོས་བྱིན་གྱིས་བརླབས་ལ་དབུལ། འདོད་པའི་དོན་ལ་གསོལ་བ་བཏབ། ལྷའི་ང་རྒྱལ་གྱི་སྤྱོད་ལམ་བྱ། དགེ་བ་བྱང་ཆུབ་ཏུ་བསྔོའོ། ། ཞེས་པའི་ཚེ་སྒྲུབ་རྒྱུན་ཁྱེར་ཤིན་ཏུ་བསྡུས་པ་འདི་ཡང་། འབྲི་གུང་པའི་ལྡོམ་བུ་བས་རྒྱ་མ་ཁྲི་ཁང་དུ་བྲིས་པའོ། ། ། ། ལན་གཅིག་ཞུས་སོ།